**DISPOZIŢIA**

**nr. 1065 din 6 noiembrie 2023**

**privind constituirea** **Comisiei de selectare a candidaților și de evaluare a ofertelor pentru atribuirea contractului având ca obiect: Lucrări de execuție pentru obiectivul de investiție “SPITAL CLINIC DE URGENȚĂ PENTRU COPII CLUJ – NAPOCA”**

Preşedintele Consiliului Judeţean Cluj,

Având în vedere Referatul nr.43.765 / 03.11.2023, elaborat de către Direcția de Dezvoltare și Investiții referitor la constituirea Comisiei de selectare a candidaților și de evaluare a ofertelor pentru atribuirea contractului având ca obiect: Lucrări de execuție pentru obiectivul de investiție “SPITAL CLINIC DE URGENȚĂ PENTRU COPII CLUJ – NAPOCA”,

În conformitate cu dispozițiile :

* art. 191 alin. (1) lit. c) și alin. (4) lit. a) din O.U.G. nr. 57/2019 privind Codul administrativ, cu modificările și completările ulterioare;
* art. 23 din Legea nr. 273/2006 privind finanțele publice locale, cu modificările și completările ulterioare;
* art. 68 alin. (1) lit. b) din Legea nr. 98/2016 privind achiziţiile publice, cu modificările și completările ulterioare;
* art. 126 şi ale art. 127 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1. (1)** Se constituie Comisia de selectare a candidaților și de evaluare a ofertelor pentru atribuirea contractului având ca obiect: Lucrări de execuție pentru obiectivul de investiție “SPITAL CLINIC DE URGENȚĂ PENTRU COPII CLUJ – NAPOCA”, în componenţa cuprinsă în Anexa 1, care face parte integrantă din prezenta dispoziție.

**(2)** Persoana desemnată în calitate de președinte al comisiei constituite conform alineatului (1) conduce lucrările acesteia și are drept de vot.

**(3)** Persoanele desemnate în calitate de preşedinte de rezervă, respectiv de membri de rezervă, după caz, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

**(4)** După producerea înlocuirii prevăzute la alin. (3), calitatea de președinte, respectiv de membru al comisiei, după caz, este preluată de către membrul care înlocuiește, care îşi va exercita atribuţiile aferente până la finalizarea procedurii de atribuire.

**Art. 2.** Se desemnează domnul Petru Matei– Consilier Achiziții Publice – Serviciul Lucrări și Achiziții Publice, în calitate de persoană responsabilă cu aplicarea procedurii de atribuire a contractului precizat la articolul 1.

**Art. 3.** Persoanele nominalizate la art. 1 și art. 2 își vor îndeplini obligațiile și vor exercita atribuţiile și competențele stabilite prin Hotărârea Guvernului nr. 395/2016, cu modificările și completările ulterioare.

**Art. 4.** Prezenta dispoziţie se comunică prin poșta electronică, persoanelor nominalizate la art. 1 - 2, Direcției Dezvoltare și Investiții, precum şi Prefectului Judeţului Cluj.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 **Alin Tișe Simona Gaci**

 **Anexa 1 la**

 **Dispoziția nr. 1065/6 noiembrie 2023**

**Componența Comisiei de selectare a candidaților și de evaluare a ofertelor pentru atribuirea contractului având ca obiect: Lucrări de execuție pentru obiectivul de investiție “SPITAL CLINIC DE URGENȚĂ PENTRU COPII CLUJ – NAPOCA”**

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei de evaluare** | **Numele și prenumele** | **Funcția deținută/****postul ocupat** | **Serviciul/Biroul/****Compartimentul** | **Mențiuni** |
| 1 | Președinte | **Diana Coman** | Șef serviciu | Direcția Dezvoltare și Investiții/Serviciul Managementul Proiectelor | Președinte cu drept de vot |
| 2 | Membru | **Alexandru Crețu** | Șef Serviciu | Direcția Dezvoltare și Investiții/Serviciul Lucrări și Achiziții Publice | Nominalizat în calitate de preşedinte de rezervă |
| 3 | Membru | **Adina Tiuca**  | Consilier achiziții publice | Direcția Dezvoltare și Investiții/Serviciul Lucrări și Achiziții Publice | - |
| 4 | Membru | **Petru Matei** | Consilier achiziții publice | Direcția Dezvoltare și Investiții/Serviciul Lucrări și Achiziții Publice | - |
| 5 | Membru | **Andra Olaru** | Consilier juridic | Direcția Dezvoltare și Investiții/Serviciul Managementul Proiectelor | - |
| 6 | Membru | **Gabriela Rotaru**  | Consilier | Direcția Dezvoltare și Investiții/Serviciul Lucrări și Achiziții Publice | - |
| 7 | Membru | **Simona Adriana Mărincean** | Șef Serviciu | Direcția Administrație și Relații Publice/Serviciul Digitalizare, Reprezentare, Protocol | - |
| 8 | Membru | **Mirela Moldovan**  | Consilier | Direcţia Generală Buget-Finanţe, Resurse Umane/Serviciul financiar-contabil | - |
| 9 | Membru | **Anda Mureșanu** | Șef Serviciu | Direcția Urbanism și Amenajarea Teritoriului/Serviciul Autorizării | - |
| 10 | Membru de rezervă | **Aida Mihai** | Consilier | Direcția Urbanism și Amenajarea Teritoriului/Serviciul Autorizării | - |
| 11 | Membru de rezervă | **Mihăiță Inoan** | Consilier achiziții publice | Direcția Dezvoltare și Investiții/Serviciul Lucrări și Achiziții Publice | - |
| 12 | Membru de rezervă | **Corina Cristea**  | Consilier juridic | Direcția Dezvoltare și Investiții/Serviciul Lucrări și Achiziții Publice | - |

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 **Alin Tișe Simona Gaci**